ગુજરાતમાં રવિવારે 110 લોકોનાં મૃત્યુ થયાં છે

છેલ્લા 24 કલાકમાં કોરોનાથી 110 દરદીઓનાં મૃત્યુ થયાં છે, જ્યારે 3981 દર્દીઓ સાજા થયા છે. 

રાજ્યમાં સૌથી વધારે કેસ અમદાવાદમાં નોંધાયા છે. અમદાવાદ કૉર્પોરેશનના વિસ્તારમાં 3641 કેસ નોંધાયા છે.

સુરત કૉર્પોરેશનમાં 1929 અને સુરત જિલ્લામાં 496 કેસ નોંધાયા છે. રાજકોટ શહેરમાં 683 અને ગ્રામ્યમાં 128 કેસ નોંધાયા છે. 

વડોદરામાં કુલ 509 કેસ નોંધાયા છે. રાજ્યમાં સૌથી વધારે દર્દીઓનાં મૃત્યુ અમદાવાદમાં થયાં છે. અમદાવાદમાં 28, સુરતમાં 28, રાજકોટમાં 11 અને વડોદરામાં 9 દરદીઓનાં મૃત્યુ થયાં છે.  

ગુજરાતમાં હાલ 61,647 ઍક્ટિવ કેસ છે; જ્યારે 5,377 દરદીઓનાં મૃત્યુ થયાં છે. હાલ સુધીમાં 3,37,545 દર્દી સાજા થયા છે.

કોરોના મહામારીને લીધે રાહુલ ગાંધીએ પશ્ચિમ બંગાળની બધી રેલીઓ રદ કરી

રાહુલ ગાંધીએ ટ્વીટ કરીને કહ્યું, 'કોવિડની સ્થિતિને જોતા હું પશ્ચિમ બંગાળમાં મારી બધી રેલીઓ રદ કરી રહ્યો છું.'

કૉંગ્રેસ નેતા રાહુલ ગાંધીએ પશ્ચિમ બંગાળમાં થનારી તેમની બધી રેલીઓ રદ કરી દીધી છે.

તેમણે કહ્યું કે આ નિર્ણય કોરોનાના કેસ વધતા લેવામાં આવ્યો છે અને અન્ય નેતાઓને પણ આ અંગે વિચારવ... બીજા 4000 અક્ષરો માટે લેખ ચાલુ રાખો:
ા માટે અપીલ કરી.

તેમણે પોતાના ટ્વીટમાં લખ્યું, "કોવિડને કારણે પેદા થયેલી સ્થિતિને જોતા હું પશ્ચિમ બંગાળમાં મારી બધી રેલીઓ રદ કરી રહ્યો છું. હું અન્ય પાર્ટીના નેતાઓને પણ અપીલ કરું છું કે આ સ્થિતિમાં આવી રેલીઓનાં પરિણામ અંગે ગંભીરતાથી વિચારે."

જોકે રાહુલ ગાંધી પોતે આમ પણ પશ્ચિમ બંગાળમાં ચૂંટણીપ્રચારથી રહ્યા છે. તેમણે પાંચમા તબક્કા માટે 14 એપ્રિલે પહેલી વાર પ્રદેશમાં કોઈ રેલી કરી હતી.

પશ્ચિમ બંગાળમાં પાંચ તબક્કાનું મતદાન થઈ ચૂક્યું છે અને ત્રણ તબક્કાનું મતદાન હજુ બાકી છે.

રાજ્યમાં કોરોનાના કેસ વધવા છતાં અનેક મોટા નેતાઓ રોજ રેલીઓ અને રોડ શો કરી રહ્યા છે.

શનિવારે પ્રદેશમાં પાંચમા તબક્કાના મતદાન માટે ભાજપ તરફથી વડા પ્રધાન નરેન્દ્ર મોદીએ પણ રેલી કરી હતી અને ગૃહમંત્રી અમિત શાહે રોડ શો કર્યો હતો.

વડા પ્રધાન આગામી 22 અને 24 એપ્રિલે પણ રાજ્યની મુલાકાત લેવાના છે. 22 એપ્રિલે છઠ્ઠા તબક્કાના મતદાન માટે તેઓ માલદા અને મુર્શિદાબાદમાં સભા કરશે. તો 24 એપ્રિલે તેઓ બોલપુર અને દક્ષિણ કોલકાતામાં રેલીઓ કરશે.

જોકે પશ્ચિમ બંગાળમાં કોરોનાની સ્થિતિને જોતા ચૂંટણીપંચે ગત શુક્રવારે ચૂંટણીપ્રચારમાં કેટલાક પ્રતિબંધ લાદી દીધા છે

પંચે આદેશ આપ્યો છે કે હવે ચૂંટણીપ્રચાર રાતે 10 વાગ્યે નહીં પણ સાંજે સાત વાગ્યા સુધીમાં સમાપ્ત કરી દેવો પડશે.

રેમડેસિવિર દવાની કિંમતમાં ઘટાડો, કોરોના દર્દીઓને હવે કેટલામાં મળશે?

રાષ્ટ્રીય ઔષધિ નિર્માણ પ્રાધિકરણ (એનપીપીએ)એ કહ્યું કે સરકારના હસ્તક્ષેપ બાદ સાત દવા કંપનીઓએ રેમડેસિવિરના ભાવ ઓછા કરી નાખ્યા છે.

કોરોના સંક્રમણ વધતા દેશમાં ઍન્ટિ-વાઇરસ દવા રેમડેસિવિરની અછત સર્જાઈ રહી છે. ઘણી જગ્યાએ આ દવાની કાળાબજારી પણ થતી હોવાના સમાચાર મળ્યા છે.

મિન્ટ અખબારના અહેવાલ અનુસાર, કેડિલા હેલ્થકૅર, ડૉક્ટર રૅડ્ડીઝ લૅબોરેટરીઝ અને સિપ્લા જેવી કંપનીઓએ 100 મિલીગ્રામ રેમડેસિવિર ઇન્જેક્શનના ભાવ ઓછા કરી નાખ્યા છે.

તો કેટલીક કંપનીઓએ તેની કિંમત અંદાજે અડધી કરી નાખી છે.

શનિવારે કૅમિકલ અને ફર્ટિલાઇઝર મંત્રાલયે એક નૉટિફિકેશન જાહેર કરીને કહ્યું કે સરકારના હસ્તક્ષેપ બાદ રેમડેસિવિરના મોટા નિર્માતા અને વિક્રેતાઓએ સ્વયં દવાની વેચાણકિંમત ઓછી કરવાનો નિર્ણય લીધો છે.

અખબાર અનુસાર આ અંગે જાણકારી આપતાં કેન્દ્રીય મંત્રી મનસુખ માંડવિયાએ કહ્યું, "કોવિડ-19 મહામારી સામે લડવા માટે સરકાર સાથે હાથ મિલાવવા અને દવાઓની કિંમત ઓછી કરવા માટે હું દવા કંપનીઓનો...